als_Latn dik_Latn sag_Latn
Në akademinë e organizuar nga pjesëtarët e Brigadës 152 të UÇK-së, kryetari Veliu, pasi ka përshëndetur prindërit dhe familjarët e dëshmorëve, Sami Plakolli dhe Hajdin Haliti, si dhe familjarët e të gjithë dëshmorëve dhe të rënëve, eprorët dhe luftëtarët e lirisë, ka thënë se: “Përkujtimet e të rënëve për kauzën e lirisë së atdheut janë, veç provë e mbamendjes sonë, edhe thadrim në vetëdijen e brezit që po rritet e formohet në shtetin e lirë se, kjo arritje ka historinë e saj të investimeve tona tërësore e të kushtueshme”.
“Për këtë gjë, si shoqëri e institucione na takon që, përveç nderimit e mirënjohjes ndaj aktit sublim të dëshmorëve, respektit për prindërit, trashëgimtarët dhe për familjet e tyre, shumë herë më shumë, përkushtimi ynë në jetësimin e vlerave humane e kombëtare, demokracie e mirësie, për çfarë ëndërruan e besuan trima e dijetarë.
Familje të nderuara, Plakolli dhe Haliti,
Djemtë Tuaj, Samiu dhe Hajdini, mësuan dhe e zunë si duhet dëftimin dhe rrëfimin nga Ju, jeta e libri. Ata, jo vetëm ndoqën ëndrrën për liri e identitet, por besuan fort në vërtetësinë dhe drejtësinë e kauzës së madhe, ndaj, me gjithë qenien u investuan për fitoren.
Ditët e përkujtimit ngjallin mall e japin edhe emocion ,se njerëz jemi e ndjenjat na tundojnë. Për Ju prindër a fëmijë, bashkëshort a familjarë po e po, por, edhe për Ju bashkëluftëtarë e miq të dy trimave.
Dedikimin për lirinë dhe vendosmërinë për luftën Samiu e pati edhe më për nder ngase këtë ia thoshte misioni i besimtarit të devotshëm e urdhëresa e Zotit. Edhe me prirje për hyjnoren e edhe me mbrujtjen e ushtarit të feshëm, Ai e bëri zgjedhjen.
Veç shëmbëlltyrës, Samiu dhe Hajdini, lanë trashëgimin-vazhdimësinë. Besimi në ëndrrën tonë, përkushtimi dhe jetët e të rënëve në altarin e lirisë së atdheut po jetësojnë shtetin, vlerat dhe mirëqenien në Republikën e Kosovës.
Nder e lavd për dy dëshmorët,
I përjetshëm kujtimi për gjithë të rënët!”, përfundoi fjalën e tij kryetari Veliu.
Ndërsa një delegacion i Komunës së Podujevës bëri homazhe dhe vendosi lule pranë lapidarit të dëshmorëve Plakolli dhe Haliti, në vendin e rënies së tyre në Orllan.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn